ફાટેલી જૂની નોટો બદલવાની મુશ્કેલીમાંથી તમામ લોકો ક્યારેક ને ક્યારેક પસાર થાય છે. ધણીવાર નોટ પર કંઇક લખ્યું હોય તો અનેક લોકો ઇન્ટરનેટ પર ફેલાતી ખોટી ખબરો હેઠળ માની લે છે આ નોટ હવે નહીં ચાલે. ત્યારે ધણીવાર લોકો જૂની નોટ બદલાવવા જવાનું ટાળે છે તેમ વિચારીને કે કદાચ બેંક વાળા આવી નોટ નહીં સ્વીકારે તો. આવા તમામ લોકો માટે આરબીઆઇ એ એક સારા સમાચાર લાવ્યા છે. હવે જો તમારી પાસે કોઇ ફાટેલી, તૂટેલી કે લખાણ લખેલી જૂની નોટો હોય તો તમે તેને બેંકમાં જઇને નિયમ મુજબ સરળતાથી બદલાવી શકો છો.